Athygli er vakin á því að Skessuhorn fer að þessu sinni degi fyrr en venjulega í prentun . Þetta var óhjákvæmilegt vegna fjöldreifingar sem verður næstkomandi miðvikudag með Íslandspósti . Búið er að loka fyrir efnismóttöku og auglýsingar í blaðið . Frambjóðendum sem vilja koma greinum á framfæri á vefnum www.skessuhorn.is er bent að senda þær á ritstjórn , ásamt myndum . Verða þær settar á vefinn jafnt og þétt fram að kjördegi . Skessuhorn þessa vikuna verður annars vegar helgað Sjómannadeginum næsta sunnudag og hins vegar kosningum til sveitarstjórna . Auk þess verður fast efni , fréttir og tilkynningar . Alls er blaðið 104 síður , stappfullt af efni .